Tento svet sa nám nevydaril...

Created by Dr. Jan Šály © 2020 - Pre potreby videokonferencie – Almanach.

 Keď ruský spisovateľ sci-fi Ivan Jefremov písal svoj vedecko fantastický román „Hmlovina Andromedy“ predostrel víziu nielen o zjednotenom svete tu na Zemi, ale aj o ére kruhu obývaných planét vo vesmíre. Ideálna planetárna spolupráca celého ľudstva už nerieši také problémy s ktorými sa boríme v súčasnosti. Napriek tomu bojuje s nedokonalosťou človeka. Ale dosť bolo fantázie... Nastal čas si priznať, že tento svet sa nám nevydaril a je načase sa s ním rozlúčiť. Planetárna kríza, ktorá nás v tomto usporiadaní postihla, jasne odkryla všetky protirečenia doby.

Dlho pripravovaný model nového svetového poriadku najbohatšími klanovými rodinami s unitárnym riadením orwelovského typu sa rúti do priepasti aj s jeho tvorcami. Biologická katastrofa v podobe vírusu COVID-19 ruší naoko inak pevné väzby globálneho sveta. Doba kamenná, Doba bronzová, Doba železná ... sa striedali na Zemi v postupne zrýchľujúcom sa tempe, až sme na rýchlej vlne času dnešnej štvrtej priemyselnej revolúcie doplávali do „Doby rúškovej“ .

Je načase položiť si otázku, čo bude nasledovať ? Ako nazveme tú budúcu dobu? Bude „Dobou porúškovou“ a bude ešte vôbec nejaké potom?

Žiadna civilizácia nie je nesmrteľná. A tak ako zo železnou pravdepodobnosťou vyhubí život na jednej planéte, dá mu s tou istou železnou pravdepodobnosťou vzniknúť na inej. To tvorcovia nového svetového poriadku vo vlastnej nadutosti akosi nepostrehli, že aj takýto stav môže nastať.

Honba za ziskom sa začína zadrhávať, ako vybehaný motor starého automobilu a nepomáha ani mohutné mazanie v podobe inflačných peňazí nalievaných do systému. Na peniazoch totiž nikdy nevidíme čo sa na peniaze premenilo, ale všetko dokážeme zmeniť na peniaze, bez ohľadu na to, čo to je. Pokiaľ bohovia obchodu starých národov súdili v chrámoch, dnešné moderné banky sa stali dokonca božou inštanciou posledného súdu. A okrem ľudí práce dnes súdia dokonca vlastného Boha – peniaze. Bežiace rotačky ich postupne posielajú do večného pekelného zatratenia. Títo bohovia - „svätci“ - v starostlivosti o svoje blaho, majú svoju vieru založenú na výlučnosti akejsi čudnej rasy, v ktorej žilách prúdia peniaze, získané z krvi a potu svojich otrokov.

Uzbrojená a doráňaná planéta je na najlepšej ceste k vlastnej skaze, ale majitelia monopolu tlačenia peňazí žijú v predstave vlastnej nesmrteľnosti. Táto ich predstava bude v najbližších dňoch a týždňoch podobrená značnej revízii o ktorú sa tak nechcene a pri tom spravodlivo, postaral malý vírus. Aby sa ľudstvo lúčilo s týmto nie moc podareným svetom aspoň trocha veselo, o to sa nám starajú politici. Z úst prezidentky SR sme sa dokonca dozvedeli, že Slovensko bude ...“krajina, kde sa nebudú báť ľudia zomierať.“ Aká to výsada, až na ten strach zo smrti, ktorý pociťuje dnes už celá planéta. Možno, že na rozdiel od Černobyľu, sa vďaka tomuto prísľubu prezidentky, Slovensko stane tiež turistickou atrakciou s optimistickým nápisom na každom pohrebníctve: „Kde iní končia, my začíname.“

Aj posvätná indická krava sa v očiach hladujúceho zmení na skvelú pečienku. A tak okrem odposluchu a porušovaniu práva na súkromie, čo patrí doslovne k duchovnej potrebe určitého druhu ľudí judášovskej povahy, sú pred nami omnoho prízemnejšie veci. Tá čudná vláda, ktorá vznikla z ešte čudnejších volieb, hodlá ľudí naďalej kŕmiť predstavami o tom, čo by sa malo robiť a nie tým čo sa robiť má a musí. Od malička žijú v predstavách o „skleníkovom kapitalizme“. Ale je jar, Žijeme práve v čase platnosti známeho slovenského porekadla „Čosi zaseješ, to si aj zožneš“. Ale tí čo siali dnes sa úrody nemusia vôbec dožiť. Čudné, ale celkom možné.

Len teraz sa ukazuje to múdre nadčasové upozornenie J. A. Komenského, že" ...škola života nepozná prázdniny. " A ja skromne dodávam, že ani reparát páni, ani reparát. Spamätajte sa, lebo zúfalstvo produkuje zúfalé činy.

Ešte v Dobe rúškovej je potrebné zaistiť nielen prežitie ekonomiky. Teraz sa ukázala potreba vybudovať vlastnú ekonomiku na rozdiel od tej, čo tu doteraz fungovala. Tá totiž nie je naša a Slovensko sa ocitlo v postavení kryptokolónie , ako väčšina štátov „Východnej Európy.“ Teraz je šanca aj keď za použitia inflačných peňazí ECB a inflačných peňazí amerického FED-u vybudovať vlastnú ekonomiku. Z fondov EÚ na riešenie krízy s koronavírom je treba čo získať čo najväčšie množstvo peňazí a použiť na podporu akejkoľvek sebazáchovnej a konkurencie schopnej produkcie. Rozbeh automobiliek počká , ale čo nepočká sú sociálne opatrenia na udržanie životaschopnosti rodín našich občanov.

Čo naliehavo potrebujeme, to dnes vidíme praxi ako v dobrom filme, ale s veľmi špatným priebehom. Dostali sme sa na dno sociálnych pokusov porevolučných vlád a to je nepríjemný fakt. Nastala doba, kedy sme donútený vyťahovať viac ako 30-ročné zásoby zabudnutých a nerozkradnutých skladov CO, pri ktorých poniektorí dnes vzdychajú „zlatý socializmus“. Nuž aj keď nostalgia nie je na mieste, ale úcta k našim rodičom by nám mala napovedať, že stačí sa opýtať AKO, pokiaľ ešte je koho.

Dnes sa dostávame do stavu, kedy ľudia hovoria, že „Na začiatku boh stvoril nebo a Zem... všetko ostatné je Made in China.“ Asi to tu budeme musieť vlastnými silami zmeniť a možno trochu aj na ten čínsky spôsob by nezaškodilo. Opozícia totiž nič zmeniť nemôže a koalícia nikdy nechce. Vždy to tak bolo a vždy to tak je. Občan je štyri roky rukojemníkom politikov. V tom sú si oba tábory zajedno. Ako kočovné divadlo na zbavenia sa zodpovednosti to takto funguje viac ako tri desaťročia. Slobodný výber má občan zatiaľ len v jednom, v spoliehaní sa na to, že snáď konečne prestanú hazardovať z verejnými financiami. Žiaľ ako povedal Darwin : „nie najsilnejší prežije, ani najinteligentnejší, ale ten, kto sa vie najlepšie prispôsobiť“ a „Doba rúšková“ je priam tehotná ľuďmi, ktorí majú túto chameleonskú povahu.

Spoliehať sa na nádej, že sa niečo s touto garnitúrou zmení je zbytočné, ale Abraham Lincoln nám dáva určitú nádej, keď hovorí: „Priatelia ja verím v Prozreteľnosť, ja však verím v prozreteľnosť väčšiny, v prozreteľnosť najväčšieho mešca peňazí a najdlhšieho kanónu“. Len dúfam že neskončíme „Dobu porúškovú“ práve u toho najdlhšieho kanónu.

V Novej Bani sobota, 28. marca 2020